Edu Zabala Garagartza

Edu Zabala Garagartza (Eibar, 1958 - ) euskal idazlea da. Eibarren jaio arren aspaldian Donostian bizi da. Lanbidez irakaslea da Irungo Txingudi Ikastolan (gaur egun jubilatuta badago ere) eta zaletasunez idazlea. Nekazaritza-ingeniari teknikoaren ikasketak egin zituen Sevillan.

Hainbat liburu plazaratu ditu inauteriei buruz, natura, zientzia eta mitologiari buruz. Gazte-gaztetatik hasi zen euskal prentsan kolaborazioak argitaratzen, ipuinak eta artikuluak batez ere.  Bere kolaborazioak ohikoak izaten dira Hatsaren Poesian eta Elinberri.eus agerkarietan. Elhuyar, Plazara, Nabarra, Elinberri, Argia aldizkarietan ere idazten du.

Sare sozialetan aktiboa izaten da eta bi literatur solasalditako gidaria da. Donostiako Egia eta Amara auzoetan. 

 Lanak 
 Ipuin bildumak 
 Inauterietan (2004) Euskal inauteriei buruzko ipuin bilduma. Gero-Mensajero argitaletxea.

 Eleberriak 
 Ezka (2004) Erronkariko almadiei buruzko eleberria. Gero-Mensajero argitaletxea.
 Onddoak, ondo? (2005) Onddo biltzaileei buruzko umorezko eleberria. Gero-Mensajero argitaletxea.
 Aiako (2008) Oiarso aldean kokaturiko eleberri mitologiko-historikoa. Trilogia baten lehen liburua. Hiria argitaletxea.
 Aiako intxixua (2018) Aiako Harrian bizi zen intxixuaren nondik norakoak. Autoedizioa.

 Saiakerak 
 Inauteria, gizakia naturaren kontra (2015) Inauteriaren oinarri zaharrei buruzko ikerlana. Autoedizioa.

 Olerki bildumak 
 Zaude (2008) Olerki bilduma. Hiria argitaletxea.
 Hiru poeta Egian (2025) Hiru olerkariren olerkiak. Argit. Egiako Literatur Solasaldiak.

 Edizio digitalak 
 Inauteria (2018) Ipuin bilduma. Booktegi.eus
 Ezka (2018) Eleberri historikoa. Booktegi.eus
 Onddoak,ondo? (2018) Umorezko eleberria. Booktegi.eus
 Inauteria, gizakia naturaren kontra (2019) Saiakera etnografikoa. Booktegi.eus

 Sariak 

 Plazara aldizkariak 1988an antolatutako narrazio laburren lehen saria jaso zuen Metro sutan izenburukoarekin.

 Erreferentziak 

 Kanpo estekak 
 Edu Zabala. Euskal Idazleen Elkartea 
 Edu Zabala. Armiarma. Literaturaren Zubitegia.
 Edu Zabala. Elinberri.eus-eko kolaborazioak.
 Edu Zabala. Booktegi.eus
 Joseba Aurkenerena: Edu Zabala, inauteria eta kaosaren teoria. naiz.eus
 B. Serrano Izko: Aiako. Arruntasunari gorazarre. Armiarma, kritikak.

Kategoria:Eibarko idazleak
Kategoria:Euskal idazleak
Kategoria:Gipuzkoako irakasleak
Kategoria:Euskarazko eleberrigileak
Kategoria:Gazte literaturako idazleak